[{"text_idx": "#000000", "text": "Beth yw The Young Promoters Network?"}, {"text_idx": "#000001", "text": "Mae Beacons Cymru yn gyffrous i gyhoeddi bod Young Promoters Network (YPN) yn dychwelyd. Wedi'i sefydlu yn Rhondda Cynon Taf yn 2010, mae'r Rhwydwaith wedi lansio nifer o yrfaoedd yn y diwydiant cerddoriaeth trwy ddatblygu sgiliau allweddol mewn peirianneg sain, rheoli digwyddiadau, hyrwyddo, ffotograffiaeth, a llawer mwy."}, {"text_idx": "#000002", "text": "Nod YPN yw grymuso pobl ifanc trwy ddarparu set sgiliau newydd iddynt, gan gynyddu eu cyfleoedd gyrfa o fewn y sectorau cerddoriaeth fyw tra'n hybu hunan-barch a hyder. Daeth y prosiect i Gymru gyfan yn 2022 a chefnogodd 8 o bobl ifanc ledled Cymru. Bydd yn dychwelyd yn 2023 gyda\u2019r nod o chwalu rhagor o rwystrau i bobl ifanc ledled Cymru yn eu cymunedau lleol."}, {"text_idx": "#000003", "text": "Bydd YPN yn cynnig cyfle i chwe pherson ifanc, 18-25 oed, o bob rhan o Gymru, i ddatblygu eu sgiliau fel hyrwyddwyr, cael mynediad i rwydweithiau diwydiant newydd a chynnal digwyddiadau cerddoriaeth fyw."}, {"text_idx": "#000006", "text": "> Cyllid i dalu costau cynnal digwyddiad."}, {"text_idx": "#000007", "text": "> Mynediad i rwydwaith newydd o gyd-hyrwyddwyr a gweithwyr proffesiynol eraill."}, {"text_idx": "#000010", "text": "Yn gyffredinol, darparu\u2019r offer i ddechrau eu teithiau fel hyrwyddwyr cerddoriaeth fyw, creu cymunedau newydd, a rhoi sylw i artistiaid/bandiau o fewn y cymunedau hynny."}, {"text_idx": "#000011", "text": "Mae YPN yn gwybod nad oes dim byd yn lle profiad uniongyrchol i helpu pobl ifanc i gyflawni ac rydym yn falch o ddarparu'r profiad hwnnw!"}, {"text_idx": "#000012", "text": "Yn aml yn cael ei ddisgrifio fel entrepreneuraidd, mae Lewis yn ymwneud a\u0302 nifer o rolau yn y diwydiant cerddoriaeth. Ei nod yw tanio bywyd i'r si\u0302n Gymreig trwy ei gelfyddyd, yn ogystal a\u0302'r digwyddiadau byw y mae'n eu curadu."}, {"text_idx": "#000013", "text": "Roedd Lewis yn gyfranogwr ar yr YPN ei hun, ac mae bellach yn dod yn o\u0302l at y prosiect o safbwynt proffesiynol."}, {"text_idx": "#000014", "text": "Ar o\u0302l ennill gradd mewn Ysgrifennu Caneuon a Chynhyrchu Cerddoriaeth, (BIMM) mae bellach yn barod i ddod yn ymarferol o fewn y diwydiant. Ar yr un pryd, mae'n brwydro yn erbyn rhwystrau ei gymunedau trwy gerddoriaeth."}]